Forord. VII 



Familierne ere ordnede i samme Rækkefølge som i Professor 

 Warmings «Den systematiske Botanik», 2den Udgave; og for saa 

 vidt det har været foreneligt med det Praktiske ere Slægter og Arter 

 grupperede i naturlige Grupper. Jeg har medtaget alle de i Landet 

 vildvoxende Arter, og af Afvigelser fra Hovedarten saadanne, der 

 synes at have Krav paa Underarts- eller Varietetsværdighed; af 

 Former (o: mindre faste Afvigelser fra Hovedarten) ere derimod 

 kun de mest karakteristiske medtagne. Desuden har jeg medtaget 

 de almindelig dyrkede Planter og af forvildede saadanne, som ere 

 fundne paa et større Antal Steder, og som have holdt sig i en 

 længere Aarrække og saaledes til en vis Grad kunne antages at 

 have faaet Borgerret i vort Lands Flora. 



En Bog som denne, ved hvis Udarbejdelse man af Hensyn 

 til Pladsen kun kan anvende ganske faa Kjendetegn ved Beskrivelsen 

 af de enkelte Arter, og i Valget af disse Kjendetegn er bunden af 

 praktiske Hensyn, har desværre sikkert sine Mangler, thi det er 

 ofte vanskeligt at faae saa foranderlige Væsener, som mange Planter 

 ere, til at passe ind i Nøgleformens snevra Ramme. I Erkjendelse 

 af, at det derfor maaske vil vise sig, at der er adskillige Rettelser 

 og Tilføjelser at foretage ved Bogen, vil jeg haabe, at den maa op- 

 leve en « anden og forbedret Udgave », og jeg vil oprigtig ønske, at 

 den trods sine Mangler maa blive, hvad jeg har tilstræbt: et Hjælpe- 

 middel til at lære vort Lands Planter at kjende. 



